Here is a page extracted from Wikipedia that may contain CSS, HTML, and a lot of unformatted text.

Title: بياعين اللبن
Content: صح النوم ماتقوم ياحبيبي
من الحان رواية "ولو" 1918

تقديم فرقة نجيب الريحانى

الكلمات 
الجميع :
صح النوم ما تقوم يا حبيبي

غير ريقك ع الحليب

دا لبن قشطة وحياة حبك

لو داقه العيان ليطيب

ماري :
يا بيه أنا عندي اللبن البقري

أنا محسوبتك بإيديه الحلوين

أنا محسوبتك علشان خاطري

استفتحني ياللا بقرشين

الجميع :
صح النوم ماتقوم يا حبيبي

غير ريقك ع الحليب

دا لبن قشطه و حياة حبك

لو داقه العيان ليطيب

لوسي :
خد لك رطلين والا تلاته

و اسقى مراتك و اسقى ولادك

دا احنا غلابه نربي يتامه

واوعى تصدق إننا وحشين

الجميع:
صح النوم ماتقوم ياحبيبي

غير ريقك ع الحليب

دا لبن قشطه وحياة حبك

لو داقه العيان ليطيب

فتحيه :
دي بنات مصر جمالهم عيره

ابيض وأحمر و أبصر ايه

تبقى قرعه حطه ضفيره

وتقول ع الفلاحه اخيه

الجميع :
صح النوم ماتقوم يا حبيبي

غير ريقك ع الحليب

دا لبن قشطه وحياة حبك

لو داقه العيان ليطيب

اغانى باللغه المصريه
اغانى سيد درويش